เค้นสอบข้ามคืน 19 คนแก๊งคอลฯ
หนุ่มอุบลรับสิ้น อ้างเป็นผบช.ภ.9 ตุ๋น-โอน1.5แสน,ศปอส.ตร. จัดหน่วยอรินทราช 26 รักษาความปลอดภัยสนามบินดอนเมือง รับผู้ต้องหาแก๊งคอลเซ็นเตอร์ 19 คน ที่ทางการเวียดนามจับกุมส่งกลับมาดำเนินคดี คุมตัวให้พนักงานสอบสวนสอบเครียดที่ สน.หัวหมาก ตลอดคืน ให้การเป็นประโยชน์ต่อรูปคดี เจอตัวหนุ่มอุบลฯรับว่า อ้างตัวเป็น พล.ต.ท.รณศิลป์ ภู่สาระ ผบช.ภ.9 ขู่เหยื่อโอนเงินกว่า 1.5 แสนบาท เตรียมคุมตัวแถลงใหญ่ ที่ ตร. และส่งฟ้องศาลอาญา 3 ข้อหาฉกรรจ์ พร้อมค้านประกันตัว,กรณีศูนย์ปราบปรามอาชญากรรมทางเทคโนโลยี สารสนเทศ สำนักงานตำรวจแห่งชาติ หรือ ศปอส.ตร. นำโดย พล.ต.ต.สุรเชษฐ์ หักพาล รอง ผบช.ทท.ฐานะ รอง ผอ.ศปอส.ตร. ประสานกับกระทรวงตำรวจและกองบังคับการความมั่นคงอินเตอร์เน็ตและป้องกันปราบปรามอาชญากรรมเทคโนโลยี สาธารณรัฐสังคมนิยมเวียดนาม ร่วมกันทลายขบวนการคอลเซ็นเตอร์ในห้องพักหรู โครงการวินโฮมส์ เซ็นทรัล พาร์ค กลางนครโฮจิมินห์ จับกุมผู้ต้องหาได้ 21 คน เป็นคนไทย 19 คน และไต้หวัน 2 คน ตามที่เสนอข่าวไปแล้วนั้น,ความคืบหน้าจากอาคารผู้โดยสารระหว่างประเทศ ขาเข้าชั้น 1 อาคาร 1 ท่าอากาศยานดอนเมือง เมื่อเวลา 23.00 น. วันที่ 25 ส.ค. พล.ต.อ.ธนิตศักดิ์ ธีระสวัสดิ์ รอง ผบ.ตร. ในฐานะ ผอ.ศปอส.ตร. พล.ต.ต.สุรเชษฐ์ หักพาล รอง ผบช.ทท. ฐานะรอง ผอ.ศปอส.ตร. และชุดสืบสวนตำรวจท่องเที่ยว เดินทางมารับตัวผู้ต้องหาแก๊งคอลเซ็นเตอร์คนไทยจากประเทศเวียดนาม 19 คน โดยมีเจ้าหน้าที่หน่วยอรินทราช 26 นำกำลังมาดูแลรักษาความปลอดภัยอย่างเข้มงวด,พล.ต.อ.ธนิตศักดิ์ ธีระสวัสดิ์ รอง ผบ.ตร. เผยว่า ศปอส.ตร.รับร้องเรียนจากประชาชนที่ถูกแก๊งคอลเซ็นเตอร์หลอกลวง จึงสืบสวนทราบว่า แก๊งดังกล่าวมีฐานปฏิบัติการอยู่ที่ประเทศเวียดนาม โทรศัพท์หลอกเหยื่อที่เป็นคนไทย ทำเป็นขบวนการ ก่อเหตุมาจากหลายประเทศ นอกจากนี้ ผู้ต้องหายังแอบอ้างชื่อ พล.ต.ท.รณศิลป์ ภู่สาระ ผบช.ภ.9 เพื่อสร้างความน่าเชื่อถือ จนมีเหยื่อหลงเชื่อโอนเงินเข้าบัญชีสร้างความเสียหายกว่า 50 ล้านบาท โดยได้รับความร่วมมือจากเจ้าหน้าที่เวียดนามกว่า 100 นาย บุกทลายขบวนการคอลเซ็นเตอร์ในห้องพักหรูโครงการวินโฮมส์ เซ็นทรัล พาร์ค กลางนคร โฮจิมินห์ ก่อนควบคุมตัวผู้ต้องหาทั้งชาวไทยและชาวไต้หวันไว้ได้เมื่อวันที่ 24 ส.ค.ที่ผ่านมา,ด้าน พล.ต.ต.สุรเชษฐ์ หักพาล เผยว่า หลังจากนี้จะแยกสอบปากคำผู้ต้องหาทั้งหมด 19 คน พร้อมแจ้ง 3 ข้อหา คือ 1.ฉ้อโกงประชาชน 2.มีความผิดตาม พ.ร.บ.มีส่วนร่วมในองค์กรอาชญากรรมข้ามชาติ และ 3.ฟอกเงิน พร้อมขยายผลหาความเชื่อมโยงว่า เดินทางไปอย่างไร มีนายหน้าพาไปหรือไม่ และถูกหลอกลวงให้ทำหรือไม่ หากพบต้องดำเนินการสาวไปยังคนที่เป็นนายหน้าคอยจัดหาคนไทยไปทำงานในลักษณะแก๊งคอลเซ็นเตอร์ในต่างแดน การจับกุมครั้งนี้ทางการเวียดนามให้ความร่วมมือช่วยตามรอยเบาะแสและพิกัดที่ตั้ง และยังให้ตำรวจท่องเที่ยวไทยพร้อมชุดสายสืบเข้าร่วมจับกุมด้วย ถือเป็นการทำงานตามแนวทาง One World One Team หรือตำรวจหนึ่งเดียวทั่วโลก,อย่างไรก็ตาม ในสัปดาห์หน้าทางการฟิลิปปินส์ จะส่งตัวคนไทยที่ไปทำงานคอลเซ็นเตอร์ที่ประเทศฟิลิปปินส์และถูกจับกุมตัวไว้ 16 คน กลับมาดำเนินคดีในประเทศไทย สำหรับการปราบปรามขบวนการคอลเซ็นเตอร์ในต่างแดนครั้งนี้ถือเป็นครั้งที่ 8 มีมูลค่าความเสียหายกว่า 50 ล้านบาท รอง ผอ.ศปอส.ตร. กล่าว,ต่อมาเวลา 14.00 น. วันที่ 26 ส.ค. พ.ต.ท.นพพร ศรีสุชาติ รอง ผกก. (สอบสวน) สน.หัวหมาก เผยว่า ขณะนี้ทางพนักงานสอบสวน สน.หัวหมากอยู่ระหว่างการสอบปากคำผู้ต้องหาแก๊งคอลเซ็นเตอร์ทั้งหมด 19 คน ที่ชุด ศปอส.ตร.ส่งตัวมาดำเนินคดี ทั้งหมดให้การเป็นประโยชน์ต่อรูปคดี มีการวางระบบ แบ่งหน้าที่กันทำงานในการโทรศัพท์ไปหลอกลวงผู้เสียหายว่าเป็นเจ้าหน้าที่รัฐหรือเจ้าหน้าที่ตำรวจ เพื่อข่มขู่ให้ผู้เสียหายเกิดความกลัวจนหลงเชื่อโอนเงินมาให้จนเกิดความเสียหายเป็นจำนวนมาก เบื้องต้นเจ้าหน้าที่คัดค้านการประกันตัวในชั้นสอบสวน อย่างไรก็ตาม วันนี้ (27 ส.ค.) จะมีการแถลงข่าวอีกครั้งที่สำนักงานตำรวจแห่งชาติ (ตร.) หลังแถลงข่าวเสร็จจะนำผู้ต้องหาทั้งหมดฝากขังศาลอาญาต่อไป,มีรายงานด้วยว่า หลังจากเมื่อคืนที่ผ่านมาทางกระทรวงตำรวจเวียดนามส่งตัวผู้ต้องหาชาวไทยทั้ง 19 คน มาให้กับทางการไทยดำเนินคดี เบื้องต้นภายหลังการรับตัวผู้ต้องหาที่สนามบินดอนเมือง นำตัวผู้ต้องหาทั้ง 19 คน มาควบคุมตัวที่ สน.หัวหมาก ตลอดทั้งคืนที่ผ่านมาพนักงานสอบสวน ศปอส.ตร.และพนักงานสอบสวน สน.หัวหมาก เร่งสอบปากคำผู้ต้องหาทั้งหมดตลอดทั้งคืน ผู้ต้องหาให้การเป็นประโยชน์ต่อรูปคดี ขบวนการคอลเซ็นเตอร์กลุ่มนี้อ้างหน่วยงานสังกัดกองบัญชาการตำรวจภูธรภาค 9 หลอกผู้เสียหาย ตรงกับข้อมูลหลักฐานที่ชุด ศปอส.ตร. ตรวจพบในที่เกิดเหตุ พบบทสคริปต์ที่ใช้หลอกเหยื่ออ้างถึงนายตำรวจระดับสูงของ บช.ภ.9 ประกอบกับคำสารภาพของนายธนาวุฒิ หรือปาย เชื้อกุล อายุ 27 ปี ชาว จ.อุบลราชธานี รับว่าเป็นผู้อ้างชื่อ พล.ต.ท.รณศิลป์ ภู่สาระ ผบช.ภ.9 หลอกผู้เสียหายให้โอนเงินจริงกว่า 1.5 แสนบาท นอกจากนี้ กลุ่มผู้ต้องหาให้ข้อมูลว่าเดินทางจากประเทศไทยมาลงที่นครโฮจิมินห์ ประเทศเวียดนาม พร้อมกับ น.ส.วรรัก เศรษฐวงศ์ อายุ 24 ปี แฟนสาว ชาว จ.สมุทรปราการ ตั้งแต่เมื่อวันที่ 14 ส.ค.
ศปอส.ตร. จัดหน่วยอรินทราช 26 รักษาความปลอดภัยสนามบินดอนเมือง รับผู้ต้องหาแก๊งคอลเซ็นเตอร์ 19 คน ที่ทางการเวียดนามจับกุมส่งกลับมาดำเนินคดี
ข่าวหน้า1,แก๊งคอลเซ็นเตอร์,สนามบินดอนเมือง,คนไทย,เวียดนาม